open-index/open-wikipedia-markdown huggingface dataset:
Sabahattin Ali

**Sabahattin Ali**, myös *Sabaheddin Ali*, (1906 Gümülcine, Osmanien valtakunta – 1948 Kırklareli, Turkki) oli turkkilainen kirjailija ja saksan kielen opettaja.

Sabaheddin joutui vankilaan (1932–1933) kirjoitettuaan satiirisen runon vallanpitäjiä vastaan. Vuodesta 1938 hän toimi musiikinopettajana Ankaran konservatoriossa ja myöhemmin Ankarassa toimittajana. *Marko Paşan* -lehdessä toimittajana ollessaan hän joutui jälleen vankilaan ja kuoli hämärissä oloissa yrittäessään pakoa Bulgariaan. Sabaheddin aloitti realistisen kertomuksen Turkin kirjallisuudessa. Hän kuvasi erityisesti maaseudun epäkohtia.

## Lähteet

## Teokset
*Değirmen (1935)
*Kağnı (1936)
*Ses (1937)
*Yeni Dünya (1943)
*Sırça Köşk (1947)
Ranskan presidentinvaali 2007

**[[Ranska]]n presidentinvaali 2007** järjestettiin huhti&ndash;toukokuussa 2007. Keskustaoikeistolainen Nicolas Sarkozy voitti vaalin ja hänestä tuli uusi presidentti viideksi vuodeksi. 

Ensimmäisen kierroksen suora kansanäänestys 12. ehdokkaan välillä järjestettiin sunnuntaina 22. huhtikuuta 2007. Yksikään ehdokas ei saanut 50 % tai suurempaa kannatusta, joten toinen kierros järjestettiin  6. toukokuuta 2007 kahden eniten ääniä saaneen ehdokkaan välillä, jotka olivat Nicolas Sarkozy ja Ségolène Royal. 

Järjestyksessään vaali oli Viidennen tasavallan yhdeksäs.

Ensimmäisen kierroksen äänestysprosentti oli 83,77 ja toisen 83,97.

## Ehdokkaat



## Katso myös
*Ranskan presidentinvaalit

## Lähteet

## Aiheesta muualla

*Vaalin viralliset tulokset Ranskan sisäministeriön sivuilla
*Koko maan äänimäärät
*Tuloskartta  (Libération)
*Explanation of the French presidential election
Mannasuurimo

**Mannasuurimot** eli **mannaryynit** (vehnäsuurimot) ovat viljavalmiste. Mannasuurimot valmistetaan erottamalla vehnänjauhatuksen yhteydessä karkeat ydinrakeet mannasuurimoiksi.  Niitä käytetään yleisimmin puurojen, vellien ja erilaisten jälkiruokien valmistukseen tai leivonnaisten kuohkeuttamisessa. Ne on säilytettävä kuivassa ja viileässä, suojassa voimakkailta hajuilta. 
Mannasuurimoiden keittoaika vaihtelee tyypeittäin ja on keskimäärin 5–10 minuuttia.

Mannaryyneiksi kutsuttiin alkuaan ojasorsimon jyvistä valmistettuja suurimoita, joita tuotettiin varsinkin Puolassa ja Itämerenmaakunnissa. Ojasorsimoa ei viljelty, vaan se kasvoi luonnonvaraisena kosteissa notkelmissa. Jyviä kerätessä alle levitettiin kangas ja kasveja ravisteltiin. Irronneet jyvät olivat pienempiä kuin hirssinjyvät, ja kun niiden ruskeat siemenkuoret poistettiin, saatiin niiden vaaleankeltainen hirssin kaltainen väri esiin. Suomessa 1920-luvulla mannaryynit tehtiin vehnästä.

## Katso myös
* Mannapuuro
* Bulgur
* Kuskus

## Lähteet

## Aiheesta muualla

* Reseptejä
Zetti

**Armelino Donizetti Quagliato**, pelaajanimeltään **Zetti** (s. 10. tammikuuta 1965 Capivari, Brasilia) on brasilialainen jalkapallomaalivahti. Pelaajauransa jälkeen hän on toiminut eri joukkueiden valmentajana Brasilian Série A:ssa.

Zetti pelasi koko uransa Brasiliassa. Parhaat saavutukset hän sai pelatessaan São Paulo Futebol Clubessa vuosina 1990–1996. Brasilian jalkapallomaajoukkueessa hän pelasi 17 maaottelua. Zetti oli kakkosmaalivahti Brasilian joukkueessa, joka voitti maailmanmestaruuden vuoden 1994 MM-kisoissa.

## Joukkueet
### Pelaajana
* 1983 Toledo Futebol Clube
* 1984 Sociedade Esportiva Palmeiras
* 1985 Londrina Esporte Clube
* 1986 Guarani Futebol Clube
* 1987–1989 SE Palmeiras
* 1990–1996 São Paulo FC
* 1996–1999 Santos Futebol Clube
* 2000 Fluminense Football Club
* 2001 União Agrícola Barbarense Futebol Clube
* 2001 Sport Club do Recife

### Valmentajana
* Paulista Futebol Clube
* Guarani FC
* Fortaleza Esporte Clube
* Associação Desportiva São Caetano
* Esporte Clube Bahia
* Associação Atlética Ponte Preta
* Paraná Clube

## Saavutuksia
* Maailmanmestaruus 1994
* Copa Libertadores 1992 ja 1993
* Recopa Sudamericana 1993 ja 1994
* Intercontinental Cup 1992 ja 1993
* Libertadores supercup 1994
* Campeonato Brasileiro 1991
* Campeonato Paulista 1991 ja 1992

## Lähteet

## Aiheesta muualla
* Pelaajakortti sambafoot.comissa
Gordini

**Gordini** oli Formula 1-talli vuosina 1950-1956.

Amédéé Gordini, autosuunnittelija perusti tallin 1950, ja jo vuonna 1952 Gordinin autot olivat ainoat, jotka pystyivät pistämään kampoihin Ferrarille. Alussa Gordini teki paljon yhteistyötä Simcan kanssa.

Gordinit olivat nopeita ja kevyitä, mutta harvemmin kestivät koko kisan pituutta. Positiivinen poikkeus oli MM-sarjaan kuulumaton Reimsin GP, jossa Jean Behra oli ylivoimainen Gordinilla.

MM-sarjassa Gordini saavutti muutaman palkintopallisijoituksen, mutta F1-autojen kehitysvauhti oli jo 1950-luvulla liian kovaa pienelle tallille. Amédéé Gordini myi tallinsa Renault'lle ja jäi firmaan tekemään kehitystyötä.

## Formula 1 -saavutukset

**Palkintosijat**

**Paalupaikat**

**Nopeimmat kierrokset**

## Formula 1 -tulokset
**Lihavoitu** merkitsee paalupaikkaa ja *kursivoitu* kilpailun nopeinta kierrosta.

† = Jaettu auto.

## Huomioita

## Lähteet
Hello Kitty

**Hello Kitty** () on joukko japanilaisen Sanrio-yhtiön hahmoja, joista tunnetuin on kuvitteellinen hahmo *Kitty White*. Kitty esiintyy sarjakuvissa ja animaatiosarjoissa sekä on myös koristeaihe laajassa Hello Kitty -tuotesarjassa. Kitty on valkoinen, keltanenäinen kissamainen hahmo, jonka vasemmassa korvassa on yleensä punainen rusetti. Usein Hello Kitty -sanaa käytetäänkin virheellisesti viittaamaan itse Kitty White -hahmoon. Kitty White ei vastoin yleistä uskomusta ole kissa, vaan pieni tyttö. Hahmo on britti, rakastaa omenapiirakkaa ja hänen vanhempiensa nimet ovat George ja Mary White.

Kittyn suunnitteli Yūko Shimizu vuonna 1974 rahakukkaron koristekuvaksi Sanriolle. Hello Kitty -tuotevalikoima on sittemmin laajentunut kattamaan muun muassa koriste-esineet, vaatteet, nuket, tarrat, koulutarvikkeet, kortit, ilmapallot ja folioilmapallot. Kitty Whitesta on tullut Sanrion monista hahmoista maailmanlaajuisesti suosituin. Suomessa Egmont julkaisee *Hello Kitty* -lehteä. Hello Kitty on myös vakiosarja japanilaisessa shōjomangalehti *[[Ribon]]issa*. Kitty Whitesta on tehty myös useita animaatiosarjoja, joista yhtä on näytetty Suomessa Sub Juniori- ja Sub-kanavilla.

## Perhe
Kittyn perheeseen kuuluu Kittyn lisäksi isä (George White), äiti (Mary White) ja Kittyn kaksossisko Mimmy. Kittyn ystäviä ovat muun muassa apinasisarukset Tim ja Tammy, Kathy-pupu, Fify-lammas, Tracy-majava ja Jody-koira. Kittyn pituus on viisi omenaa ja paino kolme omenaa. Kittyllä on myös kissa nimeltä Charmmy.

## Lähteet

## Aiheesta muualla

* Sanrion kotisivu
Amon (Formula 1 -talli)

**Amon** oli kilpa-ajaja Chris Amonin epäonnistunut yritys perustaa oma Formula 1 -talli.

Hän rahoitti suurimman osan projektista itse, ja hänelle jäi yrityksestä suuret velat. Gordon Fowell suunnitteli Amon-Ford AF101:n perinteisen kaavan mukaan, joskin autossa oli eräitä myöhemmin yleistyneitä ratkaisuja, kuten polttoainetankin sijoittaminen kuljettajan ja moottorin väliin sekä titaanin käyttäminen auton ripustuksissa.

Ensiesiintyminen Formula 1:ssä oli 1974 Espanjan GP:ssä, jossa Amon selviytyi 23. lähtöruutuun. Kilpailussa hän keskeytti jarruvian vuoksi. Yritykset päästä mukaan seuraaviin viiteen kilpailuun epäonnistuivat ja talli päätti sulkea ovensa.

## Tulokset kilpailuittain
Kesk. = keskeytys, DNQ = karsiutui, DNS = ei lähtenyt

## Lähteet
Lin Yutang

**Lin Yutang**, myös **Lin Jutang** (10. lokakuuta 1895 – 26. maaliskuuta 1976) oli kiinalainen kirjailija, joka kirjoitti sekä kiinaksi että englanniksi. Hänen tuotantonsa käsittää mietekirjoja, romanttisesti Kiinaa kuvaavia romaaneja ja Kiinaa käsitteleviä kirjoja. Hän myös käänsi klassisia kiinalaisia tekstejä englanniksi.

Linin merkittävimmpiä teoksia on vuonna 1937 ilmestynyt *[[Maallinen onni]]*. Siitä oli Linin kuollessa otettu englanniksi yli 40 painosta, ja se oli silloin käännetty ainakin 15 kielelle.

Lin toimi Singaporen yliopiston ensimmäisenä rehtorina. Hän erosi huhtikuussa 1955, koska hänen kommunismin vastaista vakaumustaan oli arvosteltu.

Taiwanin hallitus tarjosi Linille useita kertoja korkeaa hallinnollista asemaa, mutta Lin kieltäytyi. Hän vietti elämänsä loppupuolen vuoroin Hongkongissa ja Taiwanissa. Hän kuoli Hongkongissa Queen Maryn sairaalassa vuonna 1976.

Lin oli naimisissa, ja pariskunnalla oli kaksi tytärtä.

## Suomennetut teokset
* *Juniper Loa*, romaani, 1965
* *Keisarinna Wu*, romaani, 1967
* *Kuuluisia kiinalaisia tarinoita*, 1955, 2. p 1988
* *Lehti tuulessa*, romaani, 1964
* *Leski, nunna ja kurtisaani*, kolme kiinalaista tarinaa, 1953, 4. p. 1964
* *Lootus puhkeaa kukkaan*, romaani Nyky-Kiinan elämästä : 1–2, 1946
* *Maallinen onni* (*The importance of living*), suomentanut Sakari Saarikivi. WSOY 1948, 10. p. 1992 
* *Maani ja kansani*, 1942, 2. p., 1954
* *Pakanasta kristityksi*, 1961
* *Punainen pioni*, 1962, 5. p. 1986
* *Punainen portti romaani kaukaisesta maasta* (*The vermilion gate: a novel of a far land*), suomentanut J. A. Hollo. WSOY 1954, 3. p. WSOY 1998 
* *Vastavirran ilot*, 1963
* *Viattomien pakomatka*, 1966
* *Ymmärtämisen taito*, valikoima kiinalaista kirjallisuutta, 1962

## Lähteet

## Aiheesta muualla
R.E.X. Records

**R.E.X. Records** oli itsenäinen levy-yhtiö, joka toimi 1980-luvun lopulta lähtien, kunnes ajautui taloudellisiin vaikeuksiin vuonna 1995.

Yhtiö oli erityisen aktiivinen kristillisen metallimusiikin parissa, vaikka sen tiettyjen yhtyeiden kuten Circle of Dustin tuotantoa myytiin erityisesti maallisissa levykaupoissa. Tytäryhtiöitä olivat Storyville Records ja Street Level Records, jotka perusti Randy Stonehill.

Diamante Music Group jakeli yhtiön levyjä kristillisillä markkinoilla vuoteen 1994 saakka, kunnes jakelija vaihdettiin Light Distributioniin, jonka omisti Platinum Entertainment. Valtavirran markkinoilla yhtiön tuotantoa jakeli R.E.D., jonka omisti Relativity Records.

R.E.X. Recordsin entinen työntekijä Alex Parker perusti Flying Tart -yhtiön vuonna 1990.

## Merkittäviä artisteja

## Lähteet

## Aiheesta muualla
* Circle of Dust -yhtyeen Klaytonin haastattelu koskien R.E.X. Recordsia
Connaught Engineering

**Connaught Engineering** (tai lyhyemmin **Connaught**) oli Formula 1 -autoja ja urheiluautoja valmistava yritys, joka esiintyi Formula 1 -sarjassa vuosina –.

Tallin perustivat suunnittelija Rodney Clarke ja insinööri Mike Oliver. Auton ajettavuus oli hyvä, mutta moottoritehoissa se jäi paljon jälkeen aikansa parhaista. MM-sarjan ulkopuolella talli saavutti voittojakin, mutta MM-sarjassa paras saavutus oli Ron Flockhartin kolmas sija Italian GP:ssä 1956.

## Formula 1 -saavutukset

**Palkintosijat**

**Paalupaikat**

**Nopeimmat kierrokset**

## Formula 1-tulokset

‡ = Jaettu auto.

## Huomioita

## Lähteet
Blade of the Immortal

**Blade of the Immortal** () on japanilaisen Hiroaki Samuran vuosina 1994–2012 julkaistu toimintapainotteinen manga-sarjakuva. Se on voittanut lukuisia palkintoja, joista merkittävin on kenties Eisner-palkinto parhaasta ulkomaisen sarjakuvan yhdysvaltalaisjulkaisusta vuodelta 2000.

Sarjakuvan tapahtumat sijoittuvat Tokugawa-kauden Japaniin, tarkemmin sanottuna 1780-luvulle. Sarjakuvan päähenkilö on Manji, joka on liki kuolematon soturi. Hänen naispuolinen toverinsa on Rin Asano. Muita keskeisiä hahmoja ovat Kagehisa Anotsu ja Taito Magatsu.

*Blade of the Immortal* ilmestyi englanniksi Dark Horse Comicsin kustantamana. Lehtiversioista koottuja albumeita ilmestyy yhteensä 31 kappaletta.

Takashi Miike ohjasi vuonna 2017 mangaan perustuvan elokuvan. Pääosaa esitti elokuvassa Takuya Kimura. Loppuvuonna 2019 ensi-iltansa sai mangaan perustuva animesarja.

## Albumeita

# *Blood of a Thousand*
# *Cry of the Worm*
# *Dreamsong*
# *On Silent Wings*
# *On Silent Wings II*
# *Dark Shadows*
# *Heart of Darkness*
# *The Gathering*
# *The Gathering II*
# *Secrets*
# *Beasts*
# *Fall Frost*
# *Mirror of the Soul*
# *Last Blood*
# *Trickster*
# *Shortcut*
# *On the Perfection of Anatomy*
# *The Sparrow Net*
# *Badger Hole*
# *Demon Lair*
# *Demon Lair II*
# *Footsteps*
# *Scarlet Swords*
# *Massacre*
# *Snowfall at Dawn*
# *Blizzard*
# *Mist on the Spider's Web*
# *Raining Chaos*
# *Beyond Good and Evil*
# *Vigilance*
# *Final Curtain*

## Lähteet

## Aiheesta muualla
* 
*
Konseptiauto

**Konseptiauto** on prototyyppi, jossa esitellään automerkin tai mallin uutta muotoilua ja tekniikkaa.  Autot esitellään yleensä ensimmäistä kertaa suurissa autonäyttelyissä. Valmistaja testaa näin uudistuksia medialla ja yleisöllä ja kehittää palautteen pohjalta tulevaa tuotantoautomallia. Autot saattavat olla hyvinkin moderneja ja niitä valmistetaan harvoin useita kappaleita eivätkä ne myöskään päädy sellaisenaan tuotantoon. Kuuluisan automuotoilijan Harley J. Earlin luoma Buick Y-Job vuodelta 1938 oli ensimmäinen tunnettu konseptiauto.

## Tunnettuja konseptiautoja
* Buick Y-Job (1938) – Ensimmäinen konseptiauto.
* General Motors Firebird (1953, 1956, 1959) – Harley Earlin suunnitelemat kolme suihkuhävittäjien näköistä urheiluautoa.
* Audi Avus Quattro (2001) – Tokion autonäyttelyssä esitelty tehokas urheiluauto.
* Holden Efijy (2005) – Australialaisen Holdenin suunnittelema retrohenkinen kunnianosoitus merkin alkuajoille.
* Saab Aero-X (2006) – Saabin palkittu bioetanolilla toimiva merkin lentokonehistoriaa kunnioittava urheiluauto.
* Volvo YCC (2004) – Auton suunnittelijoina oli pelkästään naisia, joka korostui useissa käytännöllisissä yksityiskohdissa.

## Katso myös
*Facelift (autosuunnittelu)
*Autoteollisuus

## Lähteet
EuroBrun

**EuroBrun** oli pieni Formula 1 -talli, joka toimi F1-kausilla 1988–1990 vaatimattomalla budjetilla. EuroBrun-talli osallistui kaikkiaan 46 osakilpailuun saavuttamatta MM-pisteitä.

Italialaisen Paolo Pavanellon Formula 3 -sarjassa menestyneen Euroracingin ja sveitsiläisen Walter Brunin urheiluautosarjoissa hyviä tuloksia saaneen tallien yhdistämisestä syntyi EuroBrun. Debyyttikaudella tallin kuljettajina toimivat Oscar Larrauri ja Stefano Modena. EuroBrun oli kärkiautoja noin 5 sekuntia hitaampi kierrosajoissa ja tallin parhaaksi tulokseksi jäi Modenan 11. sija Unkarin GP:stä 1988. Kanadan GP:ssä EuroBrun ajoi aika-ajoissa 15. lähtöruutuun, joka oli tallin paras aika-ajosuoritus sen F1-historian aikana.

Kaudella 1989 ajatettiin vain yhtä EuroBrunia, muttei talli päässyt osallistumaan yhteenkään GP:hen, vaan karsiutui tai esikarsiutui niissä kaikissa. Kuljettajana toimi Gregor Foitek.

Kausi 1990 jäi EuroBrunin viimeiseksi. USA:n GP:n 13. sija jäi kauden ainoaksi sijoitukseksi ja talli vetäytyi F1-sarjasta Espanjan GP:n 1990 jälkeen.

## Lähteet
Walter Lippmann

**Walter Lippmann** (23. syyskuuta 1889 New York – 14. joulukuuta 1974 New York) oli yhdysvaltalainen toimittaja ja kirjailija.

Lippmann opiskeli filosofiaa ja valtiotiedettä Harvardin yliopistossa ja ryhtyi sitten lehtimieheksi. *[[The New Republic]]* -lehden ohella Lippmann tunnettiin *[[New York Herald Tribune]]n* liberaalina kolumnistina, josta tuli esikuva monille kansainvälisen politiikan toimittajille ympäri maailman. Muun muassa Max Jakobson ilmaisee teoksessaan *Pelon ja toivon aika* suurta arvostusta Lippmannia kohtaan.

Lippmann oli mukana valmistelemassa Versailles’n rauhankonferenssia. Hän arvosteli kolumneissaan hyvin voimakkaasti Vietnamin sotaa. Hän sai Pulitzer-palkinnon vuosina 1958 ja 1962 kolumnistina.

Lippmannin kolumneja julkaisi myös *[[Helsingin Sanomat]]*. Lehtitekstiensä ohella Lippmann julkaisi kymmeniä kansainvälistä politiikkaa kuvaavia kirjoja, joista vuoden 1947 *The Cold War* antoi nimen kylmän sodan aikakaudelle.*

==Teokset==
**A Preface to Politics* (1913) 
**Drift and Mastery* (1914) 
**Public Opinion* (1922) 
**[http://www.gutenberg.org/etext/6456 Project Gutenbergissa]
**The Phantom Public* (1925) 
**A Preface to Morals* (1929) 
**The Good Society* (1937) 
**U.S. Foreign Policy: Shield of the Republic* (1943) 
**The Cold War* (1947) 
**Essays in the Public Philosophy'' (1955) 

## Lähteet
Mateo Flecha vanhempi

**Mateo Flecha** (1481–1553) oli espanjalainen renessanssiajan säveltäjä. Flecha syntyi Pradesin alueella Tarragonan maakunnassa. Hänen uskotaan opiskelleen musiikkia Barcelonassa. Flecha opetti musiikkia keisari Kaarle V:n tyttärille ja sävelsi lukuisia ensaladoja. Hän kuoli munkkiluostarissa vuonna 1553. Flechasta käytetään lisänimeä "vanhempi" erotukseksi hänen veljenpojastaan, Mateo Flecha nuoremmasta, joka oli säveltäjä hänkin.
Mateo Flecha

**Mateo Flecha** voi tarkoittaa kahta eri henkilöä, molemmat espanjalaisia renessanssisäveltäjiä:

* Mateo Flecha vanhempi (1481–1553)
* Mateo Flecha nuorempi (1530–1604)
Pesuhuone

**Pesuhuone** on yleensä nimenomaan peseytymistä varten tarkoitettu huonetila. Tältä osin se eroaa kylpyhuoneesta, johon voi sisältyä muitakin toimintoja, kuten WC. Pesuhuone on usein sijoitettu saunan yhteyteen, jolloin nimitystä *pesuhuone* käytetään erotukseksi *löylyhuoneesta*. Pesuhuone toimii joskus myös pukeutumistilana. 

Pesuhuoneessa on yleensä vähintään lattiakaivo sekä suihku tai muu peseytymismahdollisuus. Pesuhuoneessa saattaa olla myös kylpyamme tai poreamme. Pesuhuone on yleensä laatoitettu tai päällystetty muovimatolla. Pesuhuoneessa saattaa olla myös paneloituja osia (esimerkiksi katto). 

Piirustusmerkintänä käytetään lyhennettä PH, PSH tai PESUH.
BOOTP

**BOOTP** (*Bootstrap Protocol*) on tietoliikenteessä UDP-verkkoprotokollaa hyödyntävä protokolla, jolla palvelin voi jakaa verkon asiakkaalle IP-osoitteen automaattisesti. Protokolla määritellään :ssa. BOOTP käyttää UDP-portteja 68 ja 67.

BOOTP:n tarkoitus on jakaa IP-osoite jo koneen käynnistyessä (bootstrap-vaiheessa), jonka jälkeen levytön työasema voi hakea käyttöjärjestelmän ytimen TFTP-palvelimelta. Myöhemmin myös eräät PC:n verkkokortit, kuten 3Comin 3c905c, jos siihen on asennettu tarvittava BIOS-piiri, hyödynsivät BOOTP:tä ja osasivat hakea koneen käynnistyslevykettä vastaavan sisällön verkosta.

BOOTP:n käyttötarkoitus on lähes sama kuin RARP:n, mutta RARP on sidottu Ethernet-verkkoihin. DHCP on perustaltaan hyvin samankaltainen kuin BOOTP, mutta monimutkaisempi, ja suurin osa DHCP-palvelimista osaa toimia myös BOOTP-palvelimina. Myöhemmin Intel kehitti oman PXE-prokollan toteuttamaan samanlaisen koneen verkkokäynnistyksen mahdollistavan tekniikan.

## Standardit
*  - Bootstrap Protocol
Leberin atrofia

**Leberin atrofia** on perinnöllinen mitokondrioiden toimintahäiriö, joka aiheuttaa vaikean näkövamman.

Leberin atrofia puhkeaa yleensä elämän kolmannella vuosikymmenellä; tästä saattaa kuitenkin olla merkittäviäkin poikkeuksia. Näkö alkaa hämärtyä ensin toisessa silmässä, ja se voi nopeastikin sokeutua. Myös toisen silmän näkö alkaa heiketä tämän jälkeen. Useimmilla potilailla sairauteen ei liity muita oireita kuin näkövamma.

Toistaiseksi tuntemattomasta syystä 80 prosenttia kaikista Leberin atrofiaan sairastuneista on miespuolisia. Joillakin potilailla ilmenee näkövamman lisäksi keskushermostoperäisiä oireita.

Leberin atrofialle ei toistaiseksi tunneta parantavaa hoitoa.

## Lähteet
Riko Eklundh

**Riko Knut Henrik Eklundh** (s. 17. maaliskuuta 1965 Helsinki) on suomalainen näyttelijä.

## Elämäkerta

Riko Eklundh suoritti ylioppilastutkintonsa Gymnasiet Lärkanissa Helsingissä. Hän valmistui Teatterikorkeakoulusta vuonna 1989. Eklundh on esiintynyt yli kuudessakymmenessä teatteriproduktiossa ja myös elokuvissa ja TV-sarjoissa. Hän esiintyi muun muassa *[[Hovimäki|Hovimäessä]]* toisesta neljänteen tuotantokauteen.

Eklundh aloitti uransa Åbo Svenska Teaterissa, jossa teki läpimurtoroolinsa *Amadeus*-näytelmän nimiosassa. Muita tärkeitä roolitulkintoja ovat seuraavien esitysten pääosat: *Topelius, Peer Gynt, Den dansande prästen*, *Kungens Tal, Vi är bara mänskor, Röda rummet* ja musikaalit *[[Pieni kauhukauppa (musikaali)|Pieni kauhukauppa]]* (Seymour), *[[Lainahöyhenissä (musikaali)|La cage aux folles]]* (Albin/Zaza),  *[[Cabaret (musikaali)|Cabaret]]* (Seremoniamestari)ja Matilda (Trunchbull).  Eklundh on tehnyt myös äänirooleja.

Riko Eklundh on toiminut luottamustehtävissä, erityisesti teatterialan järjestöissä kuten Näyttelijäliiton ja Teatterimuseon hallituksissa. Finlands Svenska Skådespelarförbundetin hallituksessa Eklundh istui melkein neljännes vuosisataa, 1994-2018, ja yhdistyksen puheenjohtajana hän toimi vuosina 2003–2007 ja 2014-2018. Hänet valittiin Näyttelijäliiton ansioituneeksi jäseneksi 2018 ja FSSn kunniajäseneksi 2020. Eklundh on liikuntayhdistys Friin perustajajäsen ja ensimmäinen puheenjohtaja 2011.

Eklundh on tehnyt paljon yhteistyötä kuorojen ja orkestereiden kanssa, sekä juontajana että laulusolistina. Vuonna 2018 Riko Eklundh debytoi kirjailijana, ”*Flickan skall uppleva historia*” (”Tytön on koettava historiaa”) perustui Kerstin Eklundhin muistiinpanoihin vuosilta 1891–1918. Toisen kirjansa ”Gunvors lilla ABC”  Eklundh julkaisi 2021. 

Vuonna 2013 Eklundhille myönnettiin Suomen Teatterijärjestöjen Keskusliiton kultainen kunniamerkki. Vuonna 2018 Eklundh valittiin Åbo Svenska Teaterin kunniajäseneksi. Eklundh sai Folktingetin ansiomitalin vuonna 2019.

Eklundh asuu koreografin Antton Laineen kanssa Töölössä. Eklundhin kesäpaikka on Nauvossa jossa häntä kutsutaan nimikkeellä Sandholmin kreivi (*ruots. Greven af Sandholm*). 2024 Yle tuotti dokumentin nimeltä ”Riko Eklundh - teatterin ja todellisuuden rajamailla”, ohjaajana Mikaela Weurlander.

## Filmografia
### Elokuvat

### Televisiosarjat

### Dubbaukset

## Lähteet
San Franciscon kansainvälinen lentoasema

**San Franciscon kansainvälinen lentoasema**  on kansainvälinen lentoasema San Franciscossa Kalifornian osavaltiossa Yhdysvalloissa. Vuonna 2019 se oli Yhdysvaltain seitsemänneksi vilkkain lentoasema. Lentoasema sijaitsee 13 kilometriä etelään San Franciscosta Millbraen ja San Brunon kaupunkien läheisyydessä San Mateon piirikunnassa. Lentoasema on yhdysväylä kaikkialle Amerikkoihin, Eurooppaan, Aasiaan, ja Australaasiaan.

## Ekologisuus ja melutason pienentäminen
San Franciscon lentoaseman tavoitteena on alentaa kentän aiheuttamia kasvihuonekaasuja 25 % alemmas kuin ne olivat vuonna 1990. Kentän uskotaan saavuttavan tavoitteensa pian, sillä kasvihuonekaasujen tuotanto oli vuonna 2010 laskenut jo 17 % vuoden 1990 tason alapuolelle. Lentoasemalla on myös alettu käyttämään ekologisempia ajoneuvoja, kuten sähköautoja. Lisäksi kentän aiheuttamia saasteita on pyritty vähentämään istuttamalla lentokentän läheisyyteen tuhansia puita.

Sähkön ja veden osalta San Franciscon lentoasema on pyrkinyt vähentämään aseman vaatimaa sähkön- ja veden kulutusta sekä käyttämään enemmän uusiutuvia luonnonvaroja sähkön tuottamiseksi. Vuonna 2010 lentoaseman sähkönkulutus oli laskenut noin 6,3 % vuoden 2004 kulutukseen verrattuna. Aseman veden kulutus oli vuonna 2010 laskenut muun muassa vuotavien vesijohtojen korjaamisen ansiosta 14 % vuoteen 2004 verrattuna.

Lentoasema on pyrkinyt vähentämään myös aiheuttamiaan meluhaittoja lentokentän lähellä asuville ihmisille. Valtaosa lentokentän lentoliikenteestä ohjataan nykyisin nousemaan ja laskeutumaan San Franciscon lahden yli, minkä ansiosta lentokoneet eivät aiheuta niin suurta melua tiheään asutuilla alueilla. Lisäksi lentoasema on kustantanut vuodesta 1983 lähtien yli 15 000 kentän lähellä sijaitsevan omakotitalon äänieristyksen.

## Kuvia

## Katso myös
*Oaklandin kansainvälinen lentoasema
*San Josén kansainvälinen lentoasema

## Lähteet

## Aiheesta muualla

* San Franciscon kansainvälinen lentoasema 
*
OSCA

**OSCA** () oli italialainen kilpa-autojen valmistaja, joka kilpaili Formula 1 -sarjassa kausilla – (ja Cooperin asiakastallina 1959).

Maseratin veljekset olivat myyneet perustamansa Maseratin tehtaan ja nimen jo 1930-luvulla Orsin suvulle, joten he perustivat uuden tehtaan ja merkin, Oscan. Osca rakensi pieniä urheiluautoja, joista osa muutettiin formula-kakkosiksi. 

Osca osallistui F1-sarjaan ensimmäistä kertaa vuonna , jolloin tallin kuljettaja Franco Rol ajoi kotikilpailussaan Italian GP:ssä yhdeksänneksi, mikä jäi tallin historian parhaaksi suoritukseksi. Veljekset koettivat myös päästä F1:iin omilla F2-autoillaan, kun F1-luokkaa ajettiin F2-autoilla  ja . Oscan autojen menestys oli kuitenkin kehno, ja veljekset myivät tallin myöhemmin MV Agustan moottoripyörätehtaalle.

## Formula 1-tulokset

## Lähteet
Järjestysrelaatio

**Järjestysrelaatio** on jossakin joukossa määritelty relaatio, joka *järjestää* sen alkiot suuruusjärjestykseen. Järjestysrelaatiolle käytetään merkintöjä x  x (y on suurempi kuin x). Joukossa E määritelty relaatio  x \in E ja  y \in E on seuraavista vaihtoehdoista voimassa täsmälleen yksi: joko x  0 ja y > 0, niin x &middot; y > 0.

Järjestettyjä kuntia ovat esimerkiksi rationaalilukujen joukko \mathbb{Q} ja reaalilukujen joukko \mathbb{R}. Sitä vastoin kompleksilukujen kunnassa \mathbb{C} ei järjestysrelaatiota voida määritellä niin, että se toteuttaisi kaikki nämä ehdot.

## Järjestettyihin joukkoihin liittyviä relaatioita

Järjestykseen ja samastukseen liittyviä relaatioita ovat lisäksi:

x *pienempi tai yhtäsuuri kuin* y

:x≤y "ei päde x>y"

x *suurempi tai yhtäsuuri kuin* y

:x≥y "ei päde x<y"

x *erisuuri kuin* y

:x≠y "ei päde x=y"

## Lähteet
* TKK:n Laaja matematiikka 1

## Kirjallisuutta
*
Mapocho

**Mapocho** on Andeilta Tyyneenmereen laskeva pieni joki, joka kulkee Chilen pääkaupungin Santiagon halki heti ydinkeskustan pohjoispuolelta. Joki on pahoin saastunut. Mapocho on noin 110 km pitkä.  Joen vesimäärä vaihtelee hyvin suuresti vuodenaikojen mukaan, mutta sen virtaus on voimakas ympäri vuoden. Joen nimen uskotaan olevan kirjoitusvirheellinen muoto paikallisen intiaaniväestön, mapuchejen, nimestä.

## Lähteet
Mihail Sturdza

**Mihail Sturdza** (1795 Iași – 1884) toimi Moldavian ruhtinaana vuosina 1834–1849.
Hän oli saanut koulutuksensa Iaşin korkeakoulussa, ja hän toi oppineita muista maista toimimaan opettajina Moldaviassa. Hänen aikanaan rakennettiin myös uusia teitä ja kehitettiin teollisuutta. Vuonna 1844 hän antoi asetuksen, joka vapautti maan romaniväestön orjuudesta, aiemmin he olivat olleet käytännössä kirkon tai maanomistajien orjia ja heitä ostettiin ja myytiin markkinoilla.  Vuonna 1848 hän torjui suunnitellun vallankumouksen ilman verenvuodatusta pidättämällä kaikki salaliittolaiset ja karkottamalla heidät maasta.
Joachim Thibblin

**Joachim Christer Fredrik Thibblin** (s. 11. huhtikuuta 1975 Espoo) on suomalainen näyttelijä ja teatterinjohtaja.

Thibblin on valmistunut teatteritaiteen maisteriksi Teatterikorkeakoulusta vuonna 1999. Hän on osaomistajana yhtiössä W&T Comedy. Hänen teatterirooleihinsa lukeutuvat muun muassa Cosmo McMoon komediassa *Glorious!* sekä herra Thénardier musikaalissa *Les Misérables*. Hän on myös näytellyt Bertel Södermania Åke Lindmanin ohjaamassa elokuvassa *[[Etulinjan edessä]]*.

Thibblin on toiminut Svenska Teaternin teatterinjohtajana vuodesta 2017. Vuosina 2006–2013 hän toimi Åbo Svenska Teaterin ja 2014–2017 Espoon kaupunginteatterin johtajana. Tasavallan presidentti myönsi hänelle Suomen Leijonan Pro Finlandia -mitalin vuonna 2022.

## Lähteet

## Aiheesta muualla
*
*
HMS Cochrane (1905)

**HMS Cochrane** oli Britannian kuninkaallisen laivaston Warrior-luokan panssariristeilijä.

## Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 24. maaliskuuta 1904. Alus laskettiin vesille 20. toukokuuta 1905 ja valmistui 18. helmikuuta 1907.

## Palvelus
Palvelukseen otettaessa alus liitettiin 5. risteilijäviirikköön, mistä se siirrettiin 1909 2. risteilijäviirikköön. Alus oli kuninkaallisen jahdin *HMS Medinan* saattajana 1911-1912.

Ensimmäisen maailmansodan puhjetessa *Cochrane* liitettiin elokuussa 1914 Suureen laivastoon () Scapa Flowhun, minkä mukana se osallistui Skagerrakin taisteluun. Alus siirrettiin 1917 Pohjois-Amerikan ja Länsi-Intian asemalle ja se osallistui Pohjois-Venäjän interventioon toukokuusta syyskuuhun 1918. Alus tuki brittijoukkojen taistelua suomalaisia vastaan toukokuussa 1918 Petsamossa.

Alus ajoi karille 14. marraskuuta 1918 Merseyssä tuhoutuen täysin. Hylky hävitettiin kesäkuussa 1919.

## Lähteet
*
*

### Viitteet

## Aiheesta muualla
*Clyde Warhips 
*World War I
Askold

**Askold** () oli Venäjän keisarikunnan laivaston saksalaisvalmisteinen panssarikansiristeilijä. Alus oli laskettu vesille 2. maaliskuuta 1900.

## Venäjän-Japanin sota 1904-1905
*Askold* osallistui Venäjän–Japanin sotaan 1904–1905 ja osallistui 10. elokuuta 1904 osana Venäjän Tyynenmeren laivastoa Keltaisen meren taisteluun. Alus internoitiin taistelun jälkeen Shanghaihin. Aluksesta tehtiin vuonna 1906 Siperian laivaston lippulaiva. Alus matkasi 55&nbsp;000 merimailia ollessaan palveluksessa Venäjän kaukoidässä.

## Ensimmäinen maailmansota
*Askold* oli Välimerellä vuosina 1914–1916 osallistuen Dardanellien operaatioihin. Alus määrättiin 21. lokakuuta 1916 Arktisille asemalle, minkä vuoksi se huollettiin Toulonissa ja Britteinsaarilla 1916–1917 ennen siirtoa. Huolloissa keulan kaksi 75 millimetrin ja kaikki aluksen 47 ja 30 millimetrin tykit korvattiin kaksiputkisilla 47 millimetrin ilmatorjuntatykeillä. Aluksen torpedoputket muutettiin nelipatterisiksi 18 tuuman torpedoputkiksi. Alukseen asennettiin myös miinakiskot ja syvyyspommilaukaisimet. Alus saapui uudelle asemapaikalleen syyskuussa 1917, jossa miehistö nousi kapinaan joulukuussa bolševikkiaatteen seurauksena.

Britannian kuninkaallinen laivasto valtasi aluksen 14. heinäkuuta 1918 Arkangelissa neuvostovenäläisiltä joukoilta nimeten sen uudelleen 3. elokuuta *HMS Glory IV:ksi*.

## Sodan jälkeen
*Glory IV* palautettiin 1921 punaisille, jotka myivät sen seuraavana vuonna Saksaan romutettavaksi. 

## Lähteet
*

### Viitteet

## Aiheesta muualla
Eternity (Freedom Callin albumi)

**Eternity** on Freedom Call -nimisen power metal -yhtyeen kolmas studioalbumi, joka julkaistiin vuonna 2002. 

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Chris Bay – laulu, kitara, koskettimet
* Cedric Dupont – kitara
* Ilker Ersin – basso
* Dan Zimmermann – rummut

## Arvostelut
* Imperiumi: 9/10
* Metal1: 8/10 
* Metal Music Archives: 

## Lähteet

## Aiheesta muualla
* Yhtyeen kotisivut 
* 
*
HMS M27

**HMS M27 (Monitor N:o 27)** oli Britannian kuninkaallisen laivaston M15-luokan monitori.

## Valmistus

Alus tilattiin Raylton Dixonilta Teesistä, missä köli laskettiin maaliskuussa 1915. Alus laskettiin vesille 8. syyskuuta ja otettiin palvelukseen marraskuussa.

## Palvelus
Joulukuusta 1915 joulukuuhun 1918 alus oli Doverin partiolaivastossa. Alus uudistettiin Chathamin telakalla kolmiputkisella 4 tuuman tykillä, jotta se kykenisi palvelemaan Vienanmerellä. Alus lähti toukokuussa 1919 Arkangeliin monitorien *[[HMS M23]]*, *[[HMS M24]]* ja *[[HMS M25]]* kanssa. Alus jouduttiin upottamaan Vienajoella 16. syyskuuta 1919 räjäyttämällä, jotta se ei olisi joutunut neuvostojoukkojen haltuun. Miehistö evakuoitiin *M25:een*.

## Katso myös
*Pohjois-Venäjän interventio

## Lähteet
*

### Viitteet

## Aiheesta muualla
*Naval History HM Monitor 27
Sumuisten vuorten gorillat

**Sumuisten vuorten gorillat** (*Gorillas in the Mist: The Story of Dian Fossey*) on Michael Aptedin ohjaama elämäkertaelokuva vuodelta 1988. Se kertoo apinoita tutkivan Dian Fosseyn elämästä Ruandassa, Afrikassa. Fosseyta esittää Sigourney Weaver ja muita pääosanäyttelijöitä ovat Julie Harris, Bryan Brown ja John Omirah Miluwi. Elokuvan ovat tuottaneet Universal Studios ja Warner Brothers.

Suomessa elokuva sai ensi-iltansa helmikuussa 1989. Elokuva on julkaistu VHS-kasettina ja DVD:nä. 

## Juoni
Fossey saapuu Afrikkaan vuonna 1966 tutkiakseen Keski-Afrikan vuorigorilloja. Vuosien varrella Fossey kokee monia muutoksia. Täysin kokemattomasta ja naiivin innokkaasta amatööristä kasvaa huolellinen tutkija ja lopulta kuuluisuus, kunnes tiedemiesmäiset piirteet alkavat väistyä Fosseyn todistaessa ihmisten toimien moninaiset vaikutukset Afrikan luontoon.

Fosseyn kamppailu salametsästäjiä vastaan tuo hänelle myös paljon vihamiehiä samalla, kun erakoituva Fossey alkaa saada yhä fanaattisempia luonnonsuojelijan piirteitä. Väliin mahtuu myös romanssi australialaisen valokuvaajan (Bryan Brown) kanssa.

## Lähteet
Annie Hall

**Annie Hall** on Woody Allenin ohjaama yhdysvaltalainen romanttinen komedia vuodelta 1977. Se kertoo kahden erisuhtaisen neurootikon (Woody Allen ja Diane Keaton) suhteesta. *Annie Hall* nosti Allenin eturivin ohjaajaksi.

## Rooleissa

## Tuotanto
Woody Allenin tarkoituksena oli alun perin tehdä monipolvinen itsetutkiskelu ja murhamysteeri nimeltä ”Anhedonia”, joka sisälsi monia aikatasoja ja takaumia. Käydessään sekalaista materiaalia läpi vakioleikkaajansa Ralph Rosenblumin kanssa he huomasivat, että ylivoimaisesti parhaiten toimivat kohtaukset olivat nykyaikaan sijoittuvat ihmissuhdekoukerot Allenin ja Keatonin hahmojen välillä. Allen päätti unohtaa alkuperäisen käsikirjoituksen ja suuren osan jo kuvatusta materiaalista ja tehdäkin elokuvasta romanttisen komedian.

## Vastaanotto

*Annie Hallin* sanotaan usein ”varastaneen” vuoden 1978 Oscar-gaalassa parhaan elokuvan Oscar-palkinnon ajan kuluessa merkityksellisemmäksi osoittautuneelta *[[Tähtien sota (alkuperäinen elokuva)|Tähtien sota]]* -elokuvalta, joka kuitenkin sai muista sarjoista kuusi Oscaria. Myös *Annie Hall* tuotti kolme muutakin Oscaria: paras alkuperäiskäsikirjoitus (Woody Allen ja Marshall Brickman), paras ohjaus (Woody Allen),  ja paras naispääosa (Diane Keaton).

Elokuva sai suurmenestyksen sekä teattereissa että arvosteluissa. St. James Encyclopedia of Popular Culture -teoksessa Rick Moody pitää elokuvaa amerikkalaisen 1960-luvulla alkaneen seksuaalisen ja poliittisen vallankumouksen eräänlaisena kulminaatiopisteenä, joka antoi äänen kokonaisen sukupolven turhaumille ihmissuhteissa ja yhteiskunnallisissa asioissa. Kriitikot pitivät myös elokuvan myötä ”aikuistuneesta” Woody Allenista, jonka siihenastiset elokuvat olivat olleet farssimaisia hölmöilyjä, mutta joka nyt todisti kykenevänsä realistiseen ihmissuhdetarinaan huumoria unohtamatta.

*Annie Hall* valittiin vuonna 1992 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat *Annie Hallin* vuonna 2004 yhdeksi kaikkien aikojen tuhannesta parhaasta elokuvasta maailmassa.
Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi *Annie Hallin* kaikkien aikojen kolmanneksi hauskimmaksi komediaksi.

## Palkinnot
Voitetut Oscar-palkinnot:
*Paras elokuva – United Artists, Charles H. Joffe
*Paras ohjaus – Woody Allen
*Paras naispääosa – Diane Keaton
*Paras alkuperäinen käsikirjoitus – Woody Allen ja Marshall Brickman

Oscar-ehdokkuudet:
*Paras miespääosa – Woody Allen

## Lähteet

## Aiheesta muualla
*
Lunastus (elokuva)

**Lunastus** on Taideteollisen korkeakoulun elokuvataiteen linjalla opiskelleen Olli Saarelan ohjaama esikoiselokuva vuodelta 1997. Lyhytelokuvan budjetilla tehtyä pitkää elokuvaa esitettiin yhdellä kopiolla pienessä helsinkiläisessä elokuvateatteri Illusionissa. Siellä sen näki vain runsaat kolmetuhatta ihmistä, mutta televisiossa *Lunastuksen* katsoi 741 000 katsojaa.

*Lunastus* kertoo papista Suomen sisällissodan pyörteissä. Elokuva sai kuusi Jussi-palkintoa.

## Näyttelijät

## Lähteet
Gore Vidal

**Eugene Luther Gore Vidal** (3. lokakuuta 1925 West Point, New York – 31. heinäkuuta 2012 Los Angeles, Kalifornia) oli yhdysvaltalainen kirjailija, joka osallistui politiikkaan ja oli mukana television keskusteluohjelmissa. Hän oli tunnettu yläluokkaisesta olemuksestaan ja puheensa ”transatlanttisesta” korostuksesta, mutta oli poliittisesti edistyksellinen demokraattipuolueen kannattaja.

## Teokset
### Esseitä ym.
* Rocking the Boat (1963)
* Reflections Upon a Sinking Ship (1969)
* Sex, Death and Money (1969) 
* Homage to Daniel Shays (1972)
* Matters of Fact and of Fiction (1977)
* The Second American Revolution (1982)
* Armageddon? (1987) 
* At Home (1988)
* A View From The Diner's Club (1991) 
* Screening History (1992) 
* Decline and Fall of the American Empire (1992) 
* United States: essays 1952&ndash;1992 (1993) 
* Palimpsest: a memoir (1995) 
* Virgin Islands (1997) 
* The American Presidency (1998) 
* Sexually Speaking: Collected Sex Writings (1999)
* The Last Empire: essays 1992&ndash;2000 (2001) 
* Perpetual War for Perpetual Peace or How We Came To Be So Hated, Thunder's Mouth Press, 2002, (2002) 
* Dreaming War: Blood for Oil and the Cheney-Bush Junta, Thunder's Mouth Press, (2002) 
* Inventing a Nation: Washington, Adams, Jefferson (2003) 
* Imperial America: Reflections on the United States of Amnesia (2004) 
* Point to Point Navigation: A Memoir (2006) 

### Näytelmät
**Visit to a Small Planet* (1957) 
**The Best Man* (1960)
**On the March to the Sea* (1960&ndash;1961, 2004) 
**Romulus* (sovitus Friedrich Dürrenmattin näytelmästä) (1962)
**Weekend* (1968)
**Drawing Room Comedy* (1970)
**An Evening with Richard Nixon* (1970) 
**On the March to the Sea* (2005)

### Kaunokirjalliset teokset
* *Williwaw*  (1946) 
* *In a Yellow Wood* (1947)
* *The City and the Pillar* (1948) 
* *The Season of Comfort* (1949) 
* *A Search for the King* (1950) 
* *Dark Green, Bright Red* (1950)  
* *The Judgment of Paris* (1952) 
* *Messiah* (1954) 
* *A Thirsty Evil* (1956) (novelleja)
* *Julian* (1964) 
* *Washington, D.C.* (1967) 
* *Myra Breckinridge* (1968)
* *Two Sisters* (1970) 
* *Burr* (1973) 
* *Myron* (1975)
* *1876* (1976) 
* *Kalki* (1978) 
* *Creation* (1981) 
* *Duluth* (1983) 
* *Lincoln* (1984) 
* *Empire* (1987) 
* *Hollywood* (1989) 
* *Live from Golgotha: the Gospel according to Gore Vidal* (1992) 
* *The Smithsonian Institution* (1998) 
* *The Golden Age* (2000) 
* *Clouds and Eclipses: The Collected Short Stories* (2006)

### Salanimellä
**A Star's Progress (aka Cry Shame!)* (1950) nimellä Katherine Everard
**Thieves Fall Out* (1953) nimellä Cameron Kay 
**Death Before Bedtime* (1953) nimellä Edgar Box
**Death in the Fifth Position* (1952) nimellä Edgar Box
**Death Likes It Hot* (1954) nimellä Edgar Box

### Suomennokset
* 
* 
* teoksessa: 
** Kolme sotajuonta
** Zenner-pokaali
** Naiset kirjastossa
;Näytelmä
* *Paras mies: 3-näyt. näytelmä* (*The Best Man*), suom. Elina Hytönen, Helsinki : Suomen Näyttämöiden Liitto [i.a.] (Näytelmämoniste) 

## Lähteet
Japaninterrieri

**Japaninterrieri** () on pieni japanilainen terrieri. Sen uskotaan polveutuneen erilaisten kettuterrierityyppien, pointtereiden ja alkuperäisten japanilaisten koirien jälkeläisistä. Se tunnetaan englanninkielisissä maissa nimillä Japanese Terrier ja Nippon Terrier. Rotu on harvinainen jopa Japanissa.

## Ulkonäkö
Japaninterrieri on tasapainoinen, neliömäinen koira. Sen karvapeite on kolmivärinen, jossa pääväri on valkoinen. Sen korvat ovat korkealle kiinnittyneet ja eteenpäin taittuneet. Sen karva on lyhyttä, sileää ja hienoa. Sen häntä typistetään Japanissa, mutta Suomessa ja monissa muissa Euroopan maissa typistäminen on kielletty. Japaninterrierin pieni koko ja lyhyt karvapeite tekevät siitä helppohoitoisen lemmikin, mutta se ei pärjää kylmässä ilmastossa.

## Luonne ja käyttäytyminen
FCI:n rotumääritelmä kuvailee rotua "luonteeltaan eloisaksi, vikkeläksi ja hyväntuuliseksi".

## Alkuperä
Yleisesti uskotaan, että japaninterrierin esi-isät tuotiin hollantilaisilla kauppalaivoilla Nagasakiin, joka oli 17. vuosisadalla Japanin ainoa länsimaille avoin satama. On epäselvää, oliko Alankomaissa kehittynyt oma kettuterrierityyppi vai olivatko englantilaiset merimiehet tuoneet nämä koirat maahan. Toisin kuin muut kettuterrierin jälkeläiset, japaninterrieri näyttää kehittyneen pelkäksi seurakoiraksi. Koirista tuli Nagasakin, Koben ja Jokohaman kaltaisissa satamissa hyvin suosittuja sylikoiria.

Japanin kennelklubin mukaan Japaninterrierin suunnitelmallinen jalostus alkoi vasta 1920-luvulla, kun rodun ihailijat aloittivat sen valikoivan jalostuksen sen kantaisällä kobenterrierillä. JKC hyväksyi japaninterrierin roduksi vuonna 1930. Sitä rekisteröidään sen lisäksi myös FCI:ssä. Se on melko tuntematon Japanin ulkopuolella, mutta sillä on silti ihailijoita Euroopassa.

Suomen ensimmäinen pentue syntyi kesällä 2025.

## Lähteet
Brent Carter

:

**Brent R. Carter** on yhdysvaltalainen pokeriammattilainen. Carter on urallaan voittanut kaksi World Series of Poker (WSOP) -ranneketta.

Carter otti ensimmäisen WSOP-voittonsa vuonna 1991 1&nbsp;500 dollarin No Limi Hold'em -turnauksesta. Seuraava voitto tuli huhtikuussa 1994 1&nbsp;500 dollarin Limit Omaha -kisasta. Tämän lisäksi hänellä on useita WSOP:n finaalipöytäsijoituksia, pääturnauksessa Carter oli kolmas vuonna 1995 ansaiten 302&nbsp;750 dollaria. Pitkän uran tehnyt Carter menestyy edelleen: heinäkuussa 2006 hän oli WSOP:n 3&nbsp;000 dollarin Omaha Hi/Lo -turnauksen kolmas.

Vuonna 1995 Carter nimettiin Four Queens Poker Classic -turnauksen parhaaksi yleispelaajaksi.

Elokuussa 2007 Carterin pokeriuran turnausansiot ylittivät 2,6 miljoonaa dollaria. Hän asuu Oak Parkissa, Illinoisissa.

## Lähteet

## Aiheesta muualla

*
Kishunkoira

**Kishunkoira** () on melko harvinainen japanilainen koirarotu. Se on yksi maan kuudesta alkuperäisestä pystykorvarodusta, ja kuuluu keskikokoisiin *shika inu* -rotuihin. Japanissa se on kaikkein suosituin shika inu, mutta muualla maailmassa harvinainen.

## Ulkonäkö
Kishu on keskikokoinen pystykorva, joka muistuttaa muista shika inuista eniten shikokua. Se on voimakas, lihaksikas, tiivisrakenteinen, jalomuotoinen, hyväluustoinen ja tasapainoinen. Kirsu on yleensä musta, mutta myös lihanvärinen sallitaan valkoisilla koirilla. Purenta on leikkaava, kuten pystykorvilla yleensä. Tummanruskeat silmät ovat kolmiomaiset ja melko pienet. Pystyt korvat ovat eteenpäin suuntautuneet ja pienet. Se on lyhytselkäinen, syvärintainen ja leveälanteinen. Vatsaviiva on ylösvetäytynyt. Häntä voi olla joko sirpinmuotoinen tai selän päälle kiertynyt. Urosten säkäkorkeus vaihtelee 49–55 cm (ihanne 52 cm) ja narttujen 46–52 cm (ihanne 49 cm) välillä.

Alun perin esiintyi useita värejä, kuten monivärinen seesamin, brindlen tai punaisen värisin merkein, mutta myöhemmin vain yksivärisyys sallittiin. Nykyisin esiintyy lähinnä vain valkoisia koiria, mutta rotumääritelmä hyväksyy myös punaisen ja seesamin. Suomessa on rekisteröity valkoisten lisäksi myös seesameita ja punaseesameita yksilöitä.


Kuva:Kishu Inu 2.jpg|Valkoinen
Kuva:Kishu Ken (sesame).jpg|Seesami


## Luonne
Kishu on tyyni, rauhallinen, omanarvontuntoinen, uskollinen ja valpas. Japanin karuilla vuoristoseuduilla vaadittu sitkeys näkyy yhä sen luonteessa. Se on yhden miehen koira, ja omistajalleen uskollinen. Kishut ovat hyvin itsepäisiä, dominoivia, omapäisiä ja valppaita, joten ne tarvitsevat johdonmukaisen koulutuksen. Vieraisiin ne suhtautuvat varautuen. Rotu on hyvin rohkea ja ketterä, mutta myös siisti ja hiljainen. Se sopii kuitenkin myös vahtikoiraksi. Kishuilla on tapa pitää silmällä mitä ympärillä tapahtuu, joten ne saattavatkin kavuta mahdollisimman korkealle paikalle tarkkailemaan ympäristöään.

## Alkuperä
Kishut polveutuvat vanhoista, keskikokoisista koirista, joita oli entisaikoina Japanissa. Rotu muotoutui Kishun vuoristoalueella Wakayaman ja Mien  maakunnissa. Kishu on erittäin vanha rotu ja monien lähteiden mukaan jopa vanhempia kuin akita tai shiba. Alkuaikoina näiden koirien karvapeitteessä oli selvät värimerkit esim. punainen, seesami ja juovikas (brindle). Kuitenkin vuodesta 1934  lähtien tälle rodulle hyväksyttiin vain yksivärinen karvapeite. Värimerkilliset karvapeitteet katosivat rodusta vuoteen 1945 mennessä, eikä niitä enää ilmennyt. Kishuja käytetään metsästykseen, nykyisin pääasiassa villisian, mutta aikoinaan myös peuran. Rotu sai nimensä alueen mukaan, jossa se oli kehittynyt. Se nimettiin ”kansallisaarteeksi” vuonna 1934.

## Kishu Suomessa
Kishu on neljästä shika inu -rodusta Suomessa toiseksi yleisin, käytännössä lähes yhtä yleinen kuin yleisin eli kainkoira. Ensimmäinen yksilö tuotiin Suomeen vuonna 2010 Alankomaista. Ensimmäinen suomalainen pentue syntyi vuoden 2012 lopulla.

## Katso myös
*Sanshu
*Shikoku

## Lähteet
* Mogeki kennel
* Suomen Kennelliitto
* Suomen Nihonken ry

### Viitteet
Inno (televisio-ohjelma)

**Inno** on Livillä ja Nelosella näytettävä sisustukseen ja remontointiin liittyvä ohjelma.

*Inno* on Metronome Film & Televisionilla kehitetty kokonaan suomalainen ohjelmaformaatti. Ensimmäinen *Innon* jakso on kuvattu 2003 ja se esitettiin televisiossa tammikuussa 2004. Innon jokaisessa jaksossa tehdään muutos yhteen sisustuskohteeseen. Sisustuskohteen omistajat ovat voimakkaasti esillä ohjelmassa.

Ohjelman juontajana toimi sarjan alkaessa Minna Cheung ja sisustusarkkitehtina Marko Paananen. Puolen tunnin mittaiset jaksot alkoivat kohteeseen tutustumisella, minkä jälkeen kuvattiin Paanasen perehtymistä asiakkaan makuun. Tämän jälkeen jasoissa siirryttiin melko suoraan kohteen viimeistelyyn ja asiakkaalle esittelyyn.

Keväällä 2008 Innon tekijöihin liittyi toinen sisustussuunnittelija, Anita Koponen. Paananen ja Koponen tekivät sisustussuunnitelmia Innon tutulla kaavalla vuoroviikoin. Kahden suunnittelijan Innoa nähtiin kuitenkin vain puolen vuoden ajan.

Syksyllä 2008 Inno venytettiin tunnin mittaiseksi ja ohjelman painopiste siirtyi enemmän sisustussuunnittelmiin ja niiden käytännön toteutukseen. Muutoksen myötä Minna Cheung poistui sarjasta ja Marko Paanasesta tuli jälleen sarjan ainoa sisustussuunnittelija. Samalla Paanasesta tehtiin myös sarjan juontaja ja hänen rinnalleen suunnitteluprosessia selostamaan nostettiin sisustuskoordinaattori Johanna Sippala sekä remonttimiehet Kerkko Halme ja Ville Heino.

Keväällä 2009 Marko Paananen ilmoitti jättävänsä hyvästit ohjelmalle. Syksyllä 2009 Markon tilalle ohjelman uusiksi suunnittelijoiksi tulivat sisustussuunnittelija Jaana Ahokoski sekä sisustusarkkitehti Mikko Vesanen. Markon lisäksi myös sisustuskoordinaattori Johanna Sippala poistui sarjasta.

Syksyllä 2011 Inno koki taas uudistuksia, kun ohjelma siirtyi Liv-kanavalle ja sitä alettiin esittää tiistaista perjantaihin puolen tunnin jaksoissa. Suunnittelijana jatkoi Mikko Vesanen, ja uudeksi juontajaksi tuli Saija Palin. Jaana Ahokoski, Ville Heino ja Kerkko Halme eivät enää jatkaneet ohjelmassa.

## Lähteet
* Innon kotisivut - Livtv.fi
Rakennussuunnittelu

**Rakennussuunnittelu** käsittää rakennuksen rakennesuunnittelun, arkkitehtisuunnittelun ja taloteknisten järjestelmien suunnittelun.  Arkkitehtisuunnittelussa määritetään *rakennuksen muoto, ulkoasu ja tilaryhmittely*, sekä rakenteiden perusratkaisut. Rakennesuunnittelu määrittää ja mitoittaa rakennuksen *rakenteet ja yksityiskohdat*. Taloteknisiä järjestelmiä ovat muun muassa *[[lämmitys|lämpö]]-, [[vesihuolto|vesi]]-, [[ilmanvaihto]]- ja [[sähköjärjestelmä]]t*, sekä esimerkiksi *turvajärjestelmät*. 

Rakennussuunnittelun tarkoitus on luoda suunnitelmat, jossa rakennuksen sijainti, ulkoasu, rakenteet, tilat, tekniikka ja varustetaso vastaavat niiden käyttötarkoitusta ja haluttua laatutasoa, sekä täyttävät lakien ja määräysten asettamat vaatimukset.

Eri suunnittelualoille kuuluvat asiakirjat ja suunnitelmat eritellään alakohtaisilla tunnuksilla.  Rakennesuunnitelmista käytetään tunnusta **RAK**, arkkitehtisuunnitelmista tunnusta **ARK**, ja lämpö-, vesi-, ilmanvaihto- ja sähköjärjestelmistä vastaavasti tunnuksia **L**, **V**, **I** ja **S**. Muista taloteknisistä järjestelmistä käytetään tunnusta **TEK**.

Rakennussuunnittelussa on otettava huomioon, millaisia ratkaisuja rakennuksessa voidaan tehdä niin, että lainsäädännön vaatimat laatuvaatimukset täyttyvät. Laatua määräävät lait ja asetukset koskevat muun muassa turvallisuuteen ja terveellisyyteen liittyviä seikkoja. Rakennusten laatuun kuuluvia seikkoja ovat myös ympäristön kannalta tärkeät asiat. Hyvin onnistuneessa rakennussuunnitelmassa on huomioitu koko rakennuksen käyttöajan tarpeet.

## Lähteet

## Katso myös
* Talonrakennus
* Talopaketti